ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ Καλαμάτα 11-03-2020

ΣΧΟΛΗ ΕΠΙΣΤΗΜΩΝ ΥΓΕΙΑΣ

ΤΜΗΜΑ ΛΟΓΟΘΕΡΑΠΕΙΑΣ

Αντικάλαμος Μεσσηνίας

24100 Καλαμάτα

Εmail: gramlogo@hotmail.com

Σύμφωνα με τις ανακοινώσεις του Υπουργείου Υγείας σας ενημερώνουμε ότι το Τμήμα Λογοθεραπείας, της Σχολής Επιστημών Υγείας του Πανεπιστημίου Πελοποννήσου αναστέλλει τη λειτουργία του από, **Τετάρτη 11 Μαρτίου 2020 έως και Τρίτη 24 Μαρτίου 2020**, όπως αυτό ορίζεται στο **ΦΕΚ 783 Β΄/10-3-2020** των Υπουργείων : Ανάπτυξης και Επενδύσεων –Προστασίας του Πολίτη- Παιδείας και Θρησκευμάτων – Εργασίας και Κοινωνικών Υποθέσεων - Υγείας – Πολιτισμού Και Αθλητισμού – Εσωτερικών

Συγκεκριμένα αναφέρεται:

Προσωρινή απαγόρευση λειτουργίας για προληπτικούς λόγους δημόσιας υγείας, για το χρονικό διάστημα από 11.3.2020 έως και 24.3.2020, κατά τα αναφερόμενα στην από 10.3.2020 εισήγηση της Εθνικής Επιτροπής Προστασίας Δημόσιας Υγείας έναντι του κορωνοϊού COVID-19:

α) των πάσης φύσεως εκπαιδευτικών λειτουργιών, οι οποίες πραγματοποιούνται με φυσική παρουσία,

β) της λειτουργίας των βιβλιοθηκών, των αιθουσών κοινόχρηστων ηλεκτρονικών υπολογιστών, των αναγνωστηρίων, των εστιατορίων και κυλικείων, των αθλητικών εγκαταστάσεων και εν γένει κάθε χώρου συνάθροισης κοινού

γ) των τελετών, ημερίδων, συνεδρίων και πάσης φύσεως εκδηλώσεων και δραστηριοτήτων.

Από την ως άνω προσωρινή απαγόρευση εξαιρούνται:

α) οι διοικητικές λειτουργίες και υπηρεσίες, καθώς και, κατά περίπτωση,

β) οι ερευνητικές δραστηριότητες,

γ) η λειτουργία των Ειδικών Λογαριασμών Κονδυλίων Έρευνας και

δ) η λειτουργία των εστιών στέγασης.

Εκ της Γραμματείας του Τμήματος